proxectonos/corpus_dominio_legal_administrativo_tmp huggingface dataset:
DECRETO 150/2015, do 8 de outubro, polo que se aproba a bandeira da Entidade Local Menor de Pazos de Reis, no concello de Tui.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/10/2015

A Entidade Local Menor de Pazos de Reis, no concello de Tui (Pontevedra), considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día oito de outubro de dous mil quince,
Artigo único. Aprobar a bandeira da Entidade Local Menor de Pazos de Rei, no concello de Tui, que figura como anexo, organizada do seguinte xeito:
«O pano verde co muro de amarelo sumado da cruz trifoliada do mesmo. Terciado ao batente de amarelo».
Santiago de Compostela, oito de outubro de dous mil quince
DECRETO 149/2015, do 8 de outubro, polo que se aproba o escudo da Entidade Local Menor de Pazos de Reis, no concello de Tui.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/10/2015

A Entidade Local Menor de Pazos de Reis, no concello de Tui (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día oito de outubro de dous mil quince,
Artigo único. Aprobar o escudo da Entidade Local Menor de Pazos de Reis, no concello de Tui, que figura como anexo, organizada do seguinte xeito:
«De sinople (verde), un muro de ouro (amarelo) sumado dunha cruz trifoliada do mesmo».
Santiago de Compostela, oito de outubro de dous mil quince
ORDE do 16 de setembro de 2015 pola que se autoriza a ampliación das ensinanzas plurilingües á etapa postobrigatoria de bacharelato para o curso 2015/16 nos centros pertencentes á Rede de centros plurilingües de Galicia.
Consellería de Cultura, Educación e Ordenación Universitaria — III. Outras disposicións — 21/10/2015

De conformidade co establecido no artigo 16 da Orde desta consellería do 12 de maio de 2011 (DOG do 20 de maio), pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de centros plurilingües de Galicia, e no artigo 10 da Resolución do 22 de maio de 2015, da Dirección Xeral de Educación, Formación Profesional e Innovación Educativa, pola que se fai pública a convocatoria para a ampliación das ensinanzas plurilingües á etapa postobrigatoria de bacharelato para o curso 2015/16 nos centros pertencentes á Rede de centros plurilingües de Galicia, esta consellería
Primeiro. Autorizar a ampliación das ensinanzas plurilingües á etapa postobrigatoria de bacharelato para o curso 2015/16 nos centros plurilingües que se relacionan no anexo desta orde.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común. De non consideraren oportuna a interposición do citado recurso, poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2015
RESOLUCIÓN do 13 de outubro de 2015 pola que se acorda a publicación do emprazamento a todas as persoas que vaian concorrer ás prazas da oferta de emprego público (OPE) do persoal docente e investigador para o ano 2015 (Resolución do 13 de abril de 2015).
Universidade de Santiago de Compostela — III. Outras disposicións — 21/10/2015

As prazas da oferta de emprego público (OPE) do persoal docente e investigador para o ano 2015 deron lugar aos seguintes concursos:
– De profesor contratado doutor os concursos nº 1001/15-16, 1002/15-16, 1003/15-16, 1004/15-16, 1005/15-16, 1006/15-16, 1007/15-16, 1008/15-16, 1009/15-16, 1010/15-16, 1011/15-16, 1012/15-16, 1013/15-16, 1014/15-16, 1015/15-16 e 1016/15-16.
– De profesor interino de substitución de profesor contratado doutor os concursos nº 2060/15-16, 2063/15-16, 2064/15-16, 2065/15-16, 2066/15-16, 2067/15-16 e 2070/15-16.
Mediante Resolución do 13 de outubro de 2015 procederase a remitir ao Xulgado do Contencioso-Administrativo número un de Santiago de Compostela o expediente administrativo relativo ao procedemento abreviado nº 282/2015, interposto por José Luis Pérez Lustres contra o acordo do Consello de Goberno do 30 de xuño de 2015, polo que se desestima o recurso de reposición interposto polo recorrente contra a oferta de emprego público (OPE) do persoal docente e investigador para o ano 2015 (Resolución do 13 de marzo de 2015) e o emprazamento das persoas que aparezan como interesadas nel e que puidesen resultar afectadas pola sentenza xudicial que se dite no seu día.
En aplicación do artigo 49 da Lei 29/1998, do 13 de xullo, reguladora da xurisdición contencioso-administrativa, emprázanse todos os interesados para que poidan comparecer no procedemento de referencia no prazo de nove (9) días, contados desde esta publicación, co fin de que acudan, se o consideran conveniente para os seus dereitos, mediante avogado e procurador ou valéndose só de avogado con poder para estes efectos, co obxecto de que poidan formular no dito recurso cantas alegacións coiden oportunas, coa prevención de que, de non compareceren dentro do aludido prazo, recaerán sobre eles os prexuízos correspondentes en dereito.
Santiago de Compostela, 13 de outubro de 2015
ORDE do 16 de setembro de 2015 pola que se autorizan novos centros plurilingües na Comunidade Autónoma de Galicia para o curso 2015/16.
Consellería de Cultura, Educación e Ordenación Universitaria — III. Outras disposicións — 21/10/2015

De conformidade co establecido no artigo 16 da Orde desta consellería do 12 de maio de 2011 (DOG do 20 de maio), pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de centros plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común. De non consideraren oportuna a interposición do citado recurso, poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2015
ORDE do 14 de outubro de 2015 pola que se modifica a Orde do 10 de xuño de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan renove de fiestras, así como a selección de entidades colaboradoras que participarán na súa xestión, e se procede á súa convocatoria (códigos de procedemento IN412A-IN412B).
Consellería de Economía, Emprego e Industria — III. Outras disposicións — 21/10/2015

A Consellería de Economía e Industria ditou a Orde do 10 de xuño de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan renove de fiestras, así como a selección de entidades colaboradoras que participarán na súa xestión, e se procede á súa convocatoria (códigos de procedemento IN412A-IN412B).
No artigo 20.1 da devandita orde establécese como requisito indispensable para o libramento de axudas a presentación da documentación acreditativa do investimento realizado antes do 30 de outubro de 2015.
Tendo en conta o elevado número de solicitudes presentadas, que motivou un dilatado proceso de avaliación dos proxectos e resolución dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
Artigo único
Ampliar o prazo para a xustificación das actuacións subvencionables ao abeiro da Orde da Consellería de Economía e Industria desde o 30 de outubro de 2015 ata o 16 de novembro de 2015.
Santiago de Compostela, 14 de outubro de 2015
RESOLUCIÓN do 28 de setembro de 2015, da Dirección Xeral de Educación, Formación Profesional e Innovación Educativa, pola que se fai pública a autorización de novas seccións bilingües no curso 2015/16 en centros sustentados con fondos públicos de ensino non universitario reguladas pola Orde do 12 de maio de 2011.
Consellería de Cultura, Educación e Ordenación Universitaria — III. Outras disposicións — 21/10/2015

A Orde do 12 de maio de 2011 (DOG do 20 de maio) regula as seccións bilingües en centros sustentados con fondos públicos.
Finalizado o procedemento establecido na citada orde para a autorización de seccións bilingües, procédese a facer pública a relación de novas seccións bilingües autorizadas a partir do curso 2015/16, segundo o disposto no artigo 12.2.
En consecuencia, a Dirección Xeral de Educación, Formación Profesional e Innovación Educativa
Primeiro. Autorizar os centros con seccións bilingües que se relacionan no anexo desta resolución.
Segundo. Contra esta resolución as persoas interesadas poderán interpor recurso de alzada perante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 107.1, 116 e 117 da Lei 30/1992, de réxime xurídico das administracións públicas e do procedemento administrativo común. De non considerar oportuna a interposición do citado recurso poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de setembro de 2015
ORDE do 14 de outubro de 2015 pola que se modifica a Orde do 10 de xuño de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan renove de caldeiras de alta eficiencia, así como a selección de entidades colaboradoras que participarán na súa xestión, e se procede á súa convocatoria para o ano 2015 (códigos de procedemento IN422D-IN422E).
Consellería de Economía, Emprego e Industria — III. Outras disposicións — 21/10/2015

A Consellería de Economía e Industria ditou a Orde do 10 de xuño de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan renove de caldeiras de alta eficiencia, así como a selección de entidades colaboradoras que participarán na súa xestión, e se procede á súa convocatoria para o ano 2015 (códigos de procedemento IN422D-IN422E).
No artigo 19.1 da devandita orde establécese como requisito indispensable para o libramento de axudas a presentación da documentación acreditativa do investimento realizado antes do 30 de outubro de 2015.
Tendo en conta o elevado número de solicitudes presentadas, que motivou un dilatado proceso de avaliación dos proxectos e resolución dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
Artigo único
Ampliar o prazo para a xustificación das actuacións subvencionables ao abeiro da Orde da Consellería de Economía e Industria desde o 30 de outubro de 2015 ata o 16 de novembro de 2015.
Santiago de Compostela, 14 de outubro de 2015
RESOLUCIÓN do 13 de outubro de 2015 pola que se ordena a publicación do Acordo do Consello da Xunta de Galicia do 8 de outubro de 2015, polo que se aproba a modificación da relación de postos de traballo do Consello Consultivo de Galicia.
Consello Consultivo de Galicia — III. Outras disposicións — 21/10/2015

O Consello Consultivo de Galicia, creado pola Lei 9/1995, do 10 de novembro, e regulado na actualidade pola Lei 3/2014, do 24 de abril, é o supremo órgano consultivo da Xunta de Galicia e das administracións públicas da Comunidade Autónoma de Galicia e actúa con independencia respecto de calquera órgano e, en garantía dela, goza de autonomía orgánica e funcional, e os seus membros non están ligados por ningún mandato imperativo.
En materia de persoal, a Lei 2/2015, do 29 de abril, do emprego público de Galicia, establece no seu artigo 11 que o persoal que presta servizos no Consello Consultivo de Galicia se rexe pola normativa reguladora deste órgano e, supletoriamente, por esta lei.
Así, a modificación da relación de postos de traballo do Consello Consultivo de Galicia xustifícase pola necesidade da adaptación da RPT á situación actual do organismo co fin de dar un maior e mellor cumprimento aos obxectivos que se ten marcado este órgano superior consultivo.
En consecuencia, por proposta do Consello Consultivo de Galicia, unha vez consultadas as organizacións sindicais presentes na Mesa Xeral de Negociación da Comunidade Autónoma, o Consello da Xunta de Galicia, na súa reunión do día 8 de outubro de 2015, adoptou o seguinte acordo:
Primeiro. Apróbase a modificación da relación de postos de traballo do Consello Consultivo de Galicia, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 8 de outubro de 2015, relativo á aprobación da modificación da relación de postos de traballo do Consello Consultivo de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 13 de outubro de 2015
RESOLUCIÓN do 13 de outubro de 2015, da Dirección Xeral de Mobilidade, pola que se publican as subvencións concedidas ao abeiro da Orde do 10 de xuño de 2015 pola que se convocan axudas para a formación no ámbito do transporte por estrada en Galicia para o ano 2015.
Consellería de Infraestruturas e Vivenda — III. Outras disposicións — 21/10/2015

No Diario Oficial de Galicia núm. 117, do 23 de xuño de 2015, publicouse a Orde da antiga Consellería de Medio Ambiente, Territorio e Infraestruturas do 10 de xuño de 2015 pola que se establecen as bases reguladoras para conceder axudas para a formación no ámbito do transporte por estrada en Galicia, e se procede á súa convocatoria para o ano 2015.
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas para a formación no ámbito do transporte por estrada en Galicia.
Santiago de Compostela, 13 de outubro de 2015
Subvencións concedidas a asociacións profesionais de transportistas ou de empresarios de actividades auxiliares ou complementarias do transporte, ou ás federacións destas para a formación en relación co transporte por estrada en Galicia para o 2015 (aplicación orzamentaria: 2015.07.04.512A.481.1).
Os importes totais foron outorgados para o financiamento dos plans formativos presentados polos beneficiarios.
RESOLUCIÓN do 1 de outubro de 2015, da Secretaría Xeral Técnica da Consellería do Medio Rural e do Mar, pola que se dá publicidade a unha encomenda de xestión ao Instituto de Estudos do Territorio (IET).
Consellería do Medio Rural e do Mar — III. Outras disposicións — 19/10/2015

En virtude do disposto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a publicar o contido da encomenda de xestión ao Instituto de Estudos do Territorio (IET) para a realización dos traballos de produción e xestión da información xeográfica necesaria para a redacción do Plan director de acuicultura do litoral:
– Actividade: realización dos traballos técnicos para a produción e xestión da información xeográfica necesaria para a redacción do Plan director de acuicultura do litoral.
– Natureza e alcance da encomenda de xestión: esta encomenda ten natureza intrasubxectiva ao ter o IET a consideración de medio instrumental da Administración, segundo o disposto no artigo 47.1 da Lei 16/2010, do 17 de decembro, e concorreren as circunstancias previstas no artigo 9.1 da Lei 16/2010, do 17 de decembro.
– Período de vixencia: o período de execución comeza o 3 de setembro de 2015 e terá unha duración de tres (3) meses; está prevista a posibilidade de prórroga.
Santiago de Compostela, 1 de outubro de 2015
RESOLUCIÓN do 13 de outubro de 2015, da Dirección Xeral da Función Publica, pola que se anuncia a exposición das listaxes definitivas de axudas aprobadas e denegadas dos criterios de repartición do fondo de acción social do exercicio económico 2014, relativos á axuda para a atención de persoas con discapacidade, para o persoal da Administración da Xunta de Galicia.
Consellería de Facenda — III. Outras disposicións — 21/10/2015

De conformidade co establecido na norma 7.3 dos criterios de repartición do Fondo de acción social para o exercicio económico do ano 2014, relativos á axuda para a atención de persoas con discapacidade, aprobados polo Consello da Xunta de Galicia do 12 de marzo de 2015 e publicados pola Resolución da Dirección Xeral da Función Pública do 13 de marzo de 2015 (DOG núm. 53, do 18 de marzo), o anuncio de exposición das listaxes definitivas de admitidos e excluídos publicarase no Diario Oficial de Galicia.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1999, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/as solicitantes ou dos/as causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral, transcorrido o prazo de alegacións previsto no punto segundo da Resolución do 31 de xullo de 2015 (DOG núm. 166, do 1 de setembro) e unha vez concluídos os traballos de revisión das reclamacións presentadas,
Primeiro. Publicar no Diario Oficial de Galicia, como anexo a esta resolución, a distribución final da concesión das axudas do Gondo de acción social do exercicio económico do ano 2014.
Segundo. Facer públicas as listaxes definitivas de axudas aprobadas e denegadas dos criterios de repartición do Fondo de acción social do exercicio económico 2014 relativos á axuda para a atención de persoas con discapacidade na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto as persoas solicitantes deberan introducir nos espazos habilitados para o efecto o NIF e mais o código de impresión da súa solicitude.
Segundo. Contra a resolución as persoas interesadas poderán interpoñer recurso de alzada perante o conselleiro de Facenda no prazo dun mes contado desde o día seguinte ao da data de publicación desta resolución no Diario Oficial de Galicia, de acordo co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 13 de outubro de 2015
CORRECCIÓN de erros. Orde do 13 de outubro de 2015 pola que se determina a adscrición dos órganos dependentes da Secretaría Xeral do Medio Rural e Montes e da Dirección Xeral de Produción Agropecuaria.
Consellería do Medio Rural — III. Outras disposicións — 19/10/2015

Advertidos erros na citada orde publicada no DOG núm. 198, do 16 de outubro de 2015, é necesario efectuar as seguintes correccións:
Na páxina 40283, no número 2, onde di: «Dirección Xeral de Gandaría, Agricultura e Industrias Agrarias», debe dicir: «Dirección Xeral de Gandaría, Agricultura e Industrias Agroalimentarias».
Na mesma páxina, cómpre substituír o número 3 polo seguinte: «3. Os órganos de dirección adscritos á nova Consellería do Medio Rural e os seus órganos dependentes manterán a súa estrutura e funcións, regulada no Decreto 132/2014, do 2 de outubro, polo que se establece a estrutura orgánica da Consellería do Medio Rural e do Mar, ata que se proceda ao desenvolvemento do decreto de estrutura orgánica da Consellería do Medio Rural».
RESOLUCIÓN do 6 de outubro de 2015, da Secretaría Xeral de Política Lingüística, pola que se adxudican dúas bolsas de formación nos lectorados de lingua, literatura e cultura galegas, convocadas mediante Orde do 17 de xuño de 2015 (ED110A).
Consellería de Cultura, Educación e Ordenación Universitaria — III. Outras disposicións — 07/10/2015

A Orde do 17 de xuño de 2015 (DOG núm. 118, do 25 de xuño) establece as bases e anuncia a convocatoria –en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade– de dúas bolsas de formación nos lectorados de lingua, literatura e cultura galegas nos centros de estudos galegos localizados noutras tantas universidades estranxeiras.
Logo de ver a proposta de resolución definitiva de adxudicación das ditas bolsas de formación, así como a certificación, que se xuntan ambas á acta da Comisión de Valoración constituída ao abeiro do artigo 11 da antedita Orde do 17 de xuño de 2015, e remitidas, na súa condición de titular do órgano instrutor e presidenta da Comisión de Valoración, pola subdirectora xeral de Política Lingüística, esta secretaría xeral, en uso das facultades que en virtude da disposición adicional única da mencionada Orde do 17 de xuño de 2015 lle son expresamente delegadas,
Artigo 1
Aprobar definitivamente a relación de admitidos que se especifican no anexo I, con indicación da orde de preferencia dos destinos solicitados polos candidatos presentados.
Artigo 2
Aprobar definitivamente a relación de excluídos que se especifican no anexo II, con indicación da causa que orixina a súa exclusión, e aceptar definitivamente a desistencia da súa solicitude respecto das persoas que se relacionan no anexo III, con indicación da causa que a orixina.
Artigo 3
Adxudicar as bolsas de formación nos lectorados de lingua, literatura e cultura galegas dos centros de estudos galegos localizados nas universidades que se especifican, coas condicións establecidas na orde da convocatoria e polo período que se lles indica ás persoas relacionadas no anexo IV.
Artigo 4
Contra esta resolución, que lle pon fin á vía administrativa, os/as interesados/as poderán interpor recurso potestativo de reposición ante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo ante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de outubro de 2015
RESOLUCIÓN do 23 de setembro de 2015 pola que se dá publicidade aos convenios de colaboración subscritos por esta axencia no segundo cuadrimestre do ano 2015.
Axencia Galega de Infraestruturas — III. Outras disposicións — 07/10/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas (AGI) no segundo cuadrimestre do ano 2015, que se incorpora como anexo a esta resolución.
Santiago de Compostela, 23 de setembro de 2015
CORRECCIÓN de erros. DECRETO 139/2015, do 8 de outubro, polo que se nomea directora xeral de Conservación da Natureza a Ana María López Díaz.
Consellería de Medio Ambiente e Ordenación do Territorio. — II. Autoridades e persoal — 13/10/2015

Advertido erro no citado decreto, publicado no
Diario Oficial de Galicia
núm. 194, do 9 de outubro de 2015, cómpre facer a seguinte corrección:
No sumario e na páxina 39432, onde di: «Ana María López Díaz», debe dicir: «Ana María Díaz López».
RESOLUCIÓN do 2 de outubro de 2015, da Secretaría Xeral do Medio Rural e Montes, pola que se dá publicidade ás axudas concedidas ao abeiro da Orde do 13 de maio de 2015 pola que se establecen as bases reguladoras das axudas de compensación en materia de sanidade vexetal na Comunidade Autónoma de Galicia e se convocan para o ano 2015.
Consellería do Medio Rural e do Mar — III. Outras disposicións — 16/10/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario o que se imputen, a finalidade da subvención, o beneficiario e a cantidade concedida.
Na súa virtude, a Secretaría Xeral do Medio Rural e Montes, por delegación da conselleira,
Publicar no
Diario Oficial de Galicia
as axudas concedidas ao abeiro da Orde do 13 de maio de 2015 pola que se establecen as bases reguladoras das axudas de compensación en materia de sanidade vexetal na Comunidade Autónoma de Galicia e se convocan para o ano 2015, e que figuran como anexo nesta resolución.
Santiago de Compostela, 2 de outubro de 2015
Convocatoria: Orde do 13 de maio de 2015 pola que se establecen as bases reguladoras das axudas de compensación en materia de sanidade vexetal na Comunidade Autónoma de Galicia e se convocan para o ano 2015.
Aplicación orzamentaria: 2015.12.22.713E 770.1 (CP 2009 00740), dotada cun crédito total de 100.000 euros.
Finalidade: compensación para as pequenas e medianas empresas afectadas polas medidas fitosanitarias derivadas da loita contra pragas de corentena.
Beneficiarios/as e subvención:
RESOLUCIÓN do 30 de setembro de 2015 pola que se fai público o nomeamento do adxunto da valedora do pobo.
Valedor do Pobo — II. Autoridades e persoal — 02/10/2015

De conformidade coa proposta da Comisión de Peticións do Parlamento de Galicia efectuada na reunión celebrada o pasado 18 de setembro, a teor do disposto no artigo 9.1 da Lei do Valedor do Pobo, dispoño nomear:
– Adxunto, a Pablo David Cameselle Martínez
Santiago de Compostela, 30 de setembro de 2015
DECRETO 116/2015, do 4 de outubro, polo que se modifica a estrutura orgánica da Xunta de Galicia.
Presidencia da Xunta de Galicia — I. Disposicións xerais — 05/10/2015

Establecida a estrutura orgánica da Xunta de Galicia polo Decreto 227/2012, do 2 de decembro, faise preciso adaptala ás necesidades que o momento actual aconsella acometer, tendo en conta os principios de eficacia, suficiencia e racionalización que deben inspirar a actuación e a organización administrativa.
Por todo iso, en virtude das atribucións que me confire o artigo 26, número 1, da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro, e de conformidade co disposto no artigo 23, número 2, da Lei 16/2010, do 17 de decembro, de organización e funcionamento da Administración xeral e do sector público autonómico de Galicia,
Artigo 1
A Xunta de Galicia estará integrada polos departamentos que a seguir se relacionan:
– Vicepresidencia e Consellería de Presidencia, Administracións Públicas e Xustiza.
– Consellería de Facenda.
– Consellería de Medio Ambiente e Ordenación do Territorio.
– Consellería de Infraestruturas e Vivenda.
– Consellería de Economía, Emprego e Industria.
– Consellería de Cultura, Educación e Ordenación Universitaria.
– Consellería de Sanidade.
– Consellería de Política Social.
– Consellería do Medio Rural.
– Consellería do Mar.
Artigo 2
A orde de prelación das consellerías manterase segundo o establecido no artigo anterior.
Disposición derrogatoria
Quedan derrogadas cantas disposicións de igual ou inferior rango se opoñan ao disposto neste decreto.
Disposicións derradeiras
Primeira. O Consello da Xunta de Galicia adoptará as medidas necesarias para adecuar a estrutura dos distintos organismos obxecto de regulación deste decreto.
Segunda. A Consellería de Facenda realizará as modificacións e habilitacións orzamentarias precisas para o cumprimento do previsto neste decreto.
Terceira. Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, catro de outubro de dous mil quince
ORDE do 24 de setembro de 2015 que modifica a Orde do 1 de setembro de 2015 pola que se resolve o Plan de mellora de bibliotecas escolares en centros públicos non universitarios de titularidade desta consellería para o curso 2015/16.
Consellería de Cultura, Educación e Ordenación Universitaria — III. Outras disposicións — 02/10/2015

Mediante a Orde do 1 de setembro de 2015, a Consellería de Cultura, Educación e Ordenación Universitaria publicaba a resolución da convocatoria do Plan de mellora de bibliotecas escolares, en centros públicos non universitarios, de titularidade da consellería para o curso 2015/16.
O artigo 2 desta orde fixaba a incorporación de 31 novos centros a este programa para o curso 2015/16, e remitía ao anexo III no cal, segundo indicaba o artigo 3 da devandita orde, se detallaban as contías que percibiría cada un dos novos centros seleccionados.
Detectado un erro na distribución do orzamento dispoñible para os 31 centros de nova incorporación, procedeuse a unha nova asignación de contías destinadas a estes centros. Por todo o anterior, a Consellería de Cultura, Educación e Ordenación Universitaria
Artigo único
Modificar a Orde do 1 de setembro de 2015 pola que se resolve a convocatoria do Plan de mellora de bibliotecas escolares en centros públicos non universitarios de titularidade desta consellería para o curso 2015/16 (DOG do 9 de setembro de 2015), mediante unha nova distribución do orzamento dispoñible para os centros que se integran por primeira vez neste programa, o que se detalla no novo anexo III incorporado a esta orde.
Santiago de Compostela, 24 de setembro de 2015
RESOLUCIÓN do 21 de setembro de 2015 pola que se dá publicidade dos convenios de colaboración subscritos por este organismo no segundo cuadrimestre do ano 2015.
Escola Galega de Administración Pública — III. Outras disposicións — 02/10/2015

En virtude do establecido no artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 13 de xullo),
Darlle publicidade á relación dos convenios subscritos pola Escola Galega de Administración Pública nos meses de maio, xuño, xullo e agosto do ano 2015, que se incorpora como anexo a esta resolución.
Santiago de Compostela, 21 de setembro de 2015
RESOLUCIÓN do 22 de setembro de 2015 pola que se dá publicidade da denegación de axudas de indemnización compensatoria en zonas desfavorecidas de montaña solicitadas ao abeiro da Orde do 18 de febreiro de 2014.
Fondo Galego de Garantía Agraria — III. Outras disposicións — 02/10/2015

Mediante a Orde do 18 de febreiro de 2014 (DOG nº 37, do 24 de febreiro) a Consellería do Medio Rural e do Mar regulou a aplicación dos pagamentos directos á agricultura e á gandaría e as axudas ao desenvolvemento rural para a utilización sustentable das terras agrícolas no ano 2014.
O artigo 28 da citada orde dispón que as resolucións poderán ser notificadas de acordo co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no dito artigo, a notificación realizarase mediante a publicación no Diario Oficial de Galicia.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e o Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Base legal:
Orde do 18 de febreiro de 2014 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2014.
Logo do informe da Subdirección Xeral de Xestión da PAC e de acordo coa proposta de resolución da Dirección do Fondo Galego de Garantía Agraria da Consellería do Medio Rural e do Mar,
Denegar as axudas de indemnización compensatoria en zonas desfavorecidas de montaña correspondentes á campaña 2014 aos solicitantes relacionados no anexo e polos motivos indicados nel.
Contra esta resolución, que non esgota a vía administrativa, poderá interporse recurso de alzada ante a presidenta do Fogga, no prazo dun mes de conformidade co disposto no artigo 5.2 do Decreto 7/2014, do 16 de xaneiro, e nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común. A presentación do recurso poderá facerse en calquera dos lugares previstos no artigo 38.4 da Lei 30/1992, do 26 de novembro.
Santiago de Compostela, 22 de setembro de 2015
RESOLUCIÓN do 21 de setembro de 2015 pola que se publica o plan de estudos de máster universitario en Enxeñaría da Auga pola Universidade da Coruña e Hochschule Magdeburg-Stendal (Fh) (Alemaña).
Universidade da Coruña — III. Outras disposicións — 01/10/2015

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, y establecido o carácter oficial do título por Acordo do Consello de Ministros do 8 de marzo de 2013 (publicado no BOE do 23 de abril por Resolución da Secretaría Xeral de Universidades do 2 de abril), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Enxeñaría da Auga pola Universidade da Coruña e Hochschule Magdeburg-Stendal (Fh) (Alemaña) que se estrutura segundo consta no anexo.
A Coruña, 21 de setembro de 2015
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia.
3. Contido do plan de estudos.
No 1º e 2º cuadrimestre do 1º curso o alumnado debe elixir dúas materias optativas entre as catro ofertadas cada cuadrimestre.
4. Condicións de terminación.
Para obter o título de máster universitario en Enxeñaría da Auga, o alumnado deberá superar 90 créditos distribuídos de acordo con punto 2, tendo en conta que debe respectar a correspondencia organización temporal/universidade indicada no punto 3.
RESOLUCIÓN do 25 de setembro de 2015 pola que se convoca un curso monográfico sobre medidas para previr a comisión de delitos no ámbito administrativo.
Escola Galega de Administración Pública — III. Outras disposicións — 01/10/2015

Dentro do plan de actividades da Escola Galega de Administración Pública para o ano 2015 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, convócase un curso monográfico sobre medidas para previr a comisión de delitos no ámbito administrativo, conforme as seguintes bases:
1. Obxectivos.
O presente curso ten como obxectivo principal servir de base para desenvolver medidas para previr a existencia de delitos no ámbito da Administración pública autonómica. Con esta finalidade, preténdese dar a coñecer as novidades esenciais da recente reforma operada pola Lei orgánica 1/2015, do 30 de marzo, pola que se reforma o Código penal, e á vez o estado actual das vías para previr e perseguir a delincuencia no marco dunha xurisprudencia evolutiva.
2. Contidos.
Serán tratados, entre outros, os seguintes temas:
– Delitos contra a Administración pública. A prevaricación administrativa.
– Xestión de fondos públicos.
– Contratación pública.
– O delito de suborno.
– As relacións dentro da Administración.
– A relación da Administración cos cidadáns.
– A investigación dos delitos.
– A cooperación da Administración cos xulgados, tribunais e fiscalías.
– Tratamento informativo das causas de corrupción.
3. Destinatarios.
Trátase dun curso preferentemente dirixido aos empregados públicos da Administración xeral da Xunta de Galicia e entidades públicas instrumentais do sector público autonómico que teñan encomendadas tarefas de dirección ou coordinación de órganos e/ou unidades administrativas.
4. Desenvolvemento.
Lugar: EGAP, rúa Madrid, 2-4, Santiago de Compostela.
Datas: 13, 20 e 27 de outubro de 2015.
Horario: xornada de tarde.
Duración: 12 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 9 de outubro de 2015.
Poderá obterse calquera outra información, das 8.30 ás 14.30 horas, nos teléfonos: 981 54 62 41 e 981 54 62 39.
7. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento deste curso, así como a facultade de cancelalo se o escaso número de solicitudes non xustificase a súa realización.
8. Certificado de asistencia oficial.
Ao final do curso entregarase un certificado de asistencia a aquelas persoas inscritas que participen asiduamente e sempre que a súa asistencia sexa igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización do curso e o selo oficial da institución.
Santiago de Compostela, 25 de setembro de 2015
RESOLUCIÓN do 16 de setembro de 2015, da Dirección Xeral de Conservación da Natureza, pola que se fai pública a inclusión dun exemplar no Catálogo galego de árbores senlleiras.
Consellería de Medio Ambiente, Territorio e Infraestruturas — III. Outras disposicións — 01/10/2015

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro, polo que se modifica o Decreto 67/2007, do 22 de marzo, polo que se regula o Catálogo galego de árbores senlleiras,
Facer pública a inclusión do seguinte exemplar no Catálogo galego de árbores senlleiras, mediante Resolución do 16 de setembro de 2015 da Dirección Xeral de Conservación da Natureza:
Data de solicitude: 29.7.2015.
Código: 148A.
Nome da árbore: cedro atlántico do Pazo do Hórreo.
Especie: Cedrus atlantica (Endl.) Manetti ex Carriére.
Localidade: Santiago de Compostela.
Concello: Santiago de Compostela.
Provincia: A Coruña.
Coordenadas X/Y (UTM ETRS89 fuso 29): 537.203/4.746.754.
Motivos da catalogación: dimensións e importancia histórica e cultural.
Santiago de Compostela, 16 de setembro de 2015
DECRETO 128/2015, do 4 de outubro, polo que se nomea conselleira do Mar a Rosa María Quintana Carballo.
Presidencia da Xunta de Galicia — II. Autoridades e persoal — 05/10/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleira do Mar a Rosa María Quintana Carballo.
Santiago de Compostela, catro de outubro de dous mil quince
DECRETO 126/2015, do 4 de outubro, polo que se nomea conselleiro de Política Social a José Manuel Rey Varela.
Presidencia da Xunta de Galicia — II. Autoridades e persoal — 05/10/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleiro de Política Social a José Manuel Rey Varela.
Santiago de Compostela, catro de outubro de dous mil quince
DECRETO 127/2015, do 4 de outubro, polo que se nomea conselleira do Medio Rural a Ángeles Vázquez Mejuto.
Presidencia da Xunta de Galicia — II. Autoridades e persoal — 05/10/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleira do Medio Rural a Ángeles Vázquez Mejuto.
Santiago de Compostela, catro de outubro de dous mil quince
DECRETO 123/2015, do 4 de outubro, polo que se nomea conselleira de Infraestruturas e Vivenda a Ethel María Vázquez Mourelle.
Presidencia da Xunta de Galicia — II. Autoridades e persoal — 05/10/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleira de Infraestruturas e Vivenda a Ethel María Vázquez Mourelle.
Santiago de Compostela, catro de outubro de dous mil quince
DECRETO 125/2015, do 4 de outubro, polo que se nomea conselleiro de Sanidade a Jesús Vázquez Almuíña.
Presidencia da Xunta de Galicia — II. Autoridades e persoal — 05/10/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleiro de Sanidade a Jesús Vázquez Almuíña.
Santiago de Compostela, catro de outubro de dous mil quince
DECRETO 119/2015, do 4 de outubro, polo que se dispón que cese Rocío Mosquera Álvarez como conselleira de Sanidade.
Presidencia da Xunta de Galicia — II. Autoridades e persoal — 05/10/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Que cese, a petición propia, na súa condición de conselleira de Sanidade, Rocío Mosquera Álvarez, agradecéndolle os servizos prestados.
Santiago de Compostela, catro de outubro de dous mil quince
DECRETO 122/2015, do 4 de outubro, polo que se nomea conselleira de Medio Ambiente e Ordenación do Territorio a Beatriz Mato Otero.
Presidencia da Xunta de Galicia — II. Autoridades e persoal — 05/10/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleira de Medio Ambiente e Ordenación do Territorio a Beatriz Mato Otero.
Santiago de Compostela, catro de outubro de dous mil quince
DECRETO 118/2015, do 4 de outubro, polo que se dispón que cese Francisco José Conde López como conselleiro de Economía e Industria.
Presidencia da Xunta de Galicia — II. Autoridades e persoal — 05/10/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Que cese, por pase a outro destino, na súa condición de conselleiro de Economía e Industria, Francisco José Conde López, agradecéndolle os servizos prestados.
Santiago de Compostela, catro de outubro de dous mil quince
DECRETO 120/2015, do 4 de outubro, polo que se dispón que cese Beatriz Mato Otero, como conselleira de Traballo e Benestar.
Presidencia da Xunta de Galicia — II. Autoridades e persoal — 05/10/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Que cese, por pase a outro destino, na súa condición de conselleira de Traballo e Benestar, Beatriz Mato Otero, agradecéndolle os servizos prestados.
Santiago de Compostela, catro de outubro de dous mil quince